CELEX: 22010D0255
Language: sl
Date: 2009-11-23 00:00:00
Title: Priporočilo št. 1/2009 Sveta za sodelovanje EU-Ukrajina z dne 23. novembra 2009 o izvajanju pridružitvenega načrta EU-Ukrajina

4.5.2010   
            
            
               SL
            
            
               Uradni list Evropske unije
            
            
               L 111/31
            
         PRIPOROČILO št. 1/2009 SVETA ZA SODELOVANJE EU-UKRAJINA
   z dne 23. novembra 2009
   o izvajanju pridružitvenega načrta EU-Ukrajina
   (2010/255/ES)
   SVET ZA SODELOVANJE EU-UKRAJINA JE –
   ob upoštevanju Sporazuma o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami in Ukrajino (v nadaljnjem besedilu: Sporazum) in zlasti člena 85 Sporazuma,
   ob upoštevanju naslednjega:
   
               (1)
            
            
               Člen 85 Sporazuma daje Svetu za sodelovanje pristojnost, da pripravi ustrezna priporočila v dogovoru obeh pogodbenic.
            
         
               (2)
            
            
               V skladu s členom 102 Sporazuma pogodbenici sprejmeta vse splošne ali posebne ukrepe za izpolnjevanje svojih obveznosti iz Sporazuma in sta odgovorni za doseganje ciljev, določenih v tem sporazumu.
            
         
               (3)
            
            
               Pogodbenici Sporazuma se trenutno pogajata o sklenitvi pridružitvenega sporazuma, ki vključuje vzpostavitev razvitega in celovitega območja proste trgovine.
            
         
               (4)
            
            
               Pogodbenici Sporazuma sta se dogovorili o besedilu pridružitvenega načrta EU-Ukrajina.
            
         
               (5)
            
            
               Pridružitveni načrt EU-Ukrajina bo nadomestil sedanji akcijski načrt EU-Ukrajina ter pripravil in olajšal čim hitrejši začetek veljavnosti prihodnjega pridružitvenega sporazuma EU-Ukrajina z oblikovanjem in odobritvijo konkretnih ukrepov, ki bodo zagotovili praktične smernice za pripravo in izvajanje sporazuma.
            
         
               (6)
            
            
               Pridružitveni načrt ima dvojni namen: določiti konkretne ukrepe za pripravo pridružitvenega sporazuma in zagotoviti širši okvir za splošni cilj politične pridružitve Ukrajine Evropski uniji ter njene tesnejše gospodarske povezanosti z Evropsko unijo.
            
         
               (7)
            
            
               Pridružitveni načrt je operativen dokument, ki se bo po potrebi spreminjal na podlagi poročil o napredku iz oddelka 3.9 pridružitvenega načrta in v skladu z njegovimi splošnimi cilji –
            
         SPREJEL NASLEDNJE PRIPOROČILO:
   Edini člen
   Svet za sodelovanje priporoča, da pogodbenici izvajata pridružitveni načrt EU-Ukrajina iz dokumenta UE-UA 1056/2/09 REV 2, če je to izvajanje usmerjeno v pripravo prihodnjega pridružitvenega sporazuma EU-Ukrajina ter njegovo izvajanje.
   
      V Bruslju, 23. novembra 2009
      
         
            Za Svet za sodelovanje
         
         
            Vodja delegacije EU
         
         C. BILDT
         
            Vodja ukrajinske delegacije
         
         J. TYMOŠENKO